CELEX: 32022R0158
Language: mt
Date: 2022-02-04 00:00:00
Title: Regolament ta’ Implimentazzjoni tal-Kummissjoni (UE) 2022/158 tal-4 ta’ Frar 2022 li jemenda r-Regolament ta’ Implimentazzjoni (UE) 2020/1641 dwar l-importazzjonijiet mill-Istati Uniti tal-Amerka ta’ molluski bivalvi, ekinodermi, tunikati u gasteropodi tal-baħar ħajjin, imkessħin, iffriżati jew ipproċessati għall-konsum mill-bniedem (Test b’rilevanza għaż-ŻEE)

7.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 26/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/158
         tal-4 ta’ Frar 2022
         li jemenda r-Regolament ta’ Implimentazzjoni (UE) 2020/1641 dwar l-importazzjonijiet mill-Istati Uniti tal-Amerka ta’ molluski bivalvi, ekinodermi, tunikati u gasteropodi tal-baħar ħajjin, imkessħin, iffriżati jew ipproċessati għall-konsum mill-bniedem
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (ir-Regolament dwar il-Kontrolli Uffiċjali) (1), u b’mod partikolari l-Artikolu 129(1) tiegħu
         Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (il-“Liġi dwar is-Saħħa tal-Annimali”) (2), u b’mod partikolari l-Artikolu 238(3) tiegħu,
         Billi:
         
                     (1)
                  
                  
                     Ir-Regolament (UE) 2017/625 jistabbilixxi r-regoli ġenerali għat-twettiq ta’ kontrolli uffiċjali biex tiġi vverifikata l-konformità mar-regoli li għandhom l-għan li jipprevjenu, jeliminaw jew inaqqsu r-riskji għall-bnedmin u għall-annimali għal livelli aċċettabbli, b’mod dirett jew permezz tal-ambjent.
                  
               
                     (2)
                  
                  
                     B’mod partikolari, ir-Regolament (UE) 2017/625 jistabbilixxi l-kundizzjonijiet ġenerali għad-dħul fl-Unjoni ta’ annimali jew oġġetti minn pajjiżi terzi jew mir-reġjuni tagħhom, inkluż ikel maħsub għall-konsum mill-bniedem. L-Artikolu 129 tar-Regolament (UE) 2017/625 jagħti s-setgħa lill-Kummissjoni li tirrikonoxxi li l-miżuri applikati minn pajjiżi terzi jew mir-reġjuni tagħhom, ikunu ekwivalenti għar-rekwiżiti stabbiliti f’ċerti regoli msemmija fl-Artikolu 1(2) ta’ dak ir-Regolament, jekk il-pajjiżi terzi jagħtu prova oġġettiva f’dan ir-rigward. Jagħti wkoll is-setgħa lill-Kummissjoni li tistabbilixxi l-kundizzjonijiet li jirregolaw id-dħul fl-Unjoni ta’ dawn l-annimali u l-oġġetti minn tali pajjiżi terzi jew mir-reġjuni tagħhom, b’mod partikolari fir-rigward tan-natura u l-kontenut taċ-ċertifikati jew id-dikjarazzjonijiet uffiċjali li jeħtieġ jakkumpanjaw lil dawk il-komoditajiet.
                  
               
                     (3)
                  
                  
                     F’konformità mar-Regolament ta’ Implimentazzjoni tal-Kummissjoni (UE) 2020/1641 (3) il-miżuri applikati fl-Istati ta’ Massachusetts u Washington tal-Istati Uniti għall-protezzjoni tas-saħħa pubblika fir-rigward tal-produzzjoni u t-tqegħid fis-suq ta’ molluski bivalvi, ta’ ekinodermi, ta’ tunikati u ta’ gasteropodi tal-baħar ħajjin, imkessħin, iffriżati jew ipproċessati maħsubin għall-konsum mill-bniedem, huma ekwivalenti għar-rekwiżiti stabbiliti fir-regoli dwar is-sikurezza tal-ikel imsemmija fl-Artikolu 1(2)(a) tar-Regolament (UE) 2017/625.
                  
               
                     (4)
                  
                  
                     Ir-Regolament ta’ Implimentazzjoni (UE) 2020/1641 jistabbilixxi mudell ta’ ċertifikat uffiċjali għall-importazzjonijiet mill-Istati Uniti ta’ molluski bivalvi, ekinodermi, tunikati u gasteropodi tal-baħar ħajjin, imkessħin, iffriżati jew ipproċessati maħsubin għall-konsum mill-bniedem. Il-mudell taċ-ċertifikat uffiċjali jeħtieġ li spettur uffiċjali jiċċertifika li l-miżuri applikati għall-produzzjoni u t-tqegħid fis-suq ta’ dawk il-prodotti jkunu ekwivalenti għar-rekwiżiti stabbiliti fir-regoli rigward is-sikurezza fl-ikel imsemmijin fl-Artikolu 1(2)(a) tar-Regolament (UE) 2017/625.
                  
               
                     (5)
                  
                  
                     Bi qbil mal-miżuri miftehma mal-Food and Drug Administration (id-dipartiment tal-amministrazzjoni tal-ikel u l-mediċini) tal-Istati Uniti, li huwa responsabbli għall-esportazzjoni lejn l-Unjoni ta’ molluski bivalvi, ekinodermi, tunikati u gasteropodi tal-baħar ħajjin, imkessħin, iffriżati jew ipproċessati maħsubin għall-konsum mill-bniedem, jenħtieġ li l-mudell taċ-ċertifikat uffiċjali stabbilit fir-Regolament ta’ Implimentazzjoni (UE) 2020/1641 jiġi addattat għall-format ix-xieraq għall-esportazzjoni lejn l-Unjoni ta’ dawk il-prodotti. B’mod partikolari, jenħtieġ li l-mudell taċ-ċertifikat uffiċjali jagħti l-informazzjoni dwar id-data tat-tluq tal-kunsinni. Barra minn hekk, jenħtieġ li tingħata l-informazzjoni dwar jekk humiex iċċertifikati għall-konsum mill-bniedem jew għall-konsumatur aħħari l-prodotti.
                  
               
                     (6)
                  
                  
                     Apparti r-rekwiżiti dwar is-saħħa pubblika tal-mudell taċ-ċertifikat uffiċjali stabbilit fir-Regolament ta’ Implimentazzjoni (UE) 2020/1641, jenħtieġ li l-molluski bivalvi ħajjin tal-ispeċijiet elenkati fir-Regolament ta’ Implimentazzjoni tal-Kummissjoni (UE) 2018/1882 (4), li huma maħsubin għall-konsum mill-bniedem, u l-prodotti ta’ oriġini mill-annimali minn dawk il-molluski, li huma maħsubin għal aktar ipproċessar fl-Unjoni qabel ma jiġu kkunsmati mill-bniedem, jidħlu fl-Unjoni biss jekk ikollhom magħhom ċertifikat uffiċjali li fih l-attestazzjonijiet ix-xierqa dwar is-saħħa tal-annimali. Għaldaqstant, biex jissodisfa r-rekwiżiti tas-saħħa tal-annimali li jipprovdu garanziji ekwivalenti għal dawk previsti fil-leġiżlazzjoni tal-Unjoni, jenħtieġ li l-mudell taċ-ċertifikat uffiċjali jinkludi r-rekwiżiti ġenerali tas-saħħa tal-annimali għad-dħul fl-Unjoni, kif stabbiliti fil-punti (a) u (b) tal-Artikolu 6(1), u fl-Artikoli 6(2) u 7(1) u l-Artikolu 8 tar-Regolament Delegat tal-Kummissjoni (UE) 2020/692 (5), u rekwiżiti speċifiċi tas-saħħa tal-annimali għad-dħul fl-Unjoni ta’ dawk il-prodotti, kif stabbiliti fil-punti (a), (c)(ii), (c)(iii) u (d) tal-Artikolu 167, u fl-Artikolu 169(1) u (2) tar-Regolament Delegat (UE) 2020/692.
                  
               
                     (7)
                  
                  
                     Għalhekk, jenħtieġ li r-Regolament ta’ Implimentazzjoni (UE) 2020/1641 jiġi emendat skont dan.
                  
               
                     (8)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament ta’ Implimentazzjoni (UE) 2020/1641 huwa sostitwit bit-test stabbilit fl-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-4 ta’ Frar 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 95, 7.4.2017, p. 1.
         
            (2)  ĠU L 84, 31.3.2016, p. 1.
         
            (3)  Ir-Regolament ta’ Implimentazzjoni tal-Kummissjoni (UE) 2020/1641 tal-5 ta’ Novembru 2020 dwar l-importazzjonijiet mill-Istati Uniti tal-Amerka ta’ molluski bivalvi, ekinodermi, tunikati u gasteropodi tal-baħar ħajjin, imkessħin, iffriżati jew ipproċessati għall-konsum mill-bniedem (ĠU L 370, 6.11.2020, p. 4).
         
            (4)  Ir-Regolament ta’ Implimentazzjoni tal-Kummissjoni (UE) 2018/1882 tat-3 ta’ Diċembru 2018 dwar l-applikazzjoni ta’ ċerti regoli għall-prevenzjoni u l-kontroll tal-mard għal kategoriji ta’ mard elenkat u li jistabbilixxi lista ta’ speċijiet u gruppi ta’ speċijiet li jippreżentaw riskju konsiderevoli għat-tixrid ta’ dak il-mard elenkat (ĠU L 308, 4.12.2018, p. 21).
         
            (5)  Ir-Regolament Delegat tal-Kummissjoni (UE) 2020/692 tat-30 ta’ Jannar 2020 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għad-dħul fl-Unjoni, u l-moviment u l-immaniġġjar wara d-dħul ta’ konsenji ta’ ċerti annimali, prodotti ġerminali u prodotti li joriġinaw mill-annimali (ĠU L 174, 3.6.2020, p. 379).
      
      
         
            ANNESS
            MUDELL TA’ ĊERTIFIKAT UFFIĊJALI GĦAD-DĦUL FL-UNJONI TA’ MOLLUSKI BIVALVI, EKINODERMI, TUNIKATI U GASTEROPODI TAL-BAĦAR ĦAJJIN, IFFRIŻATI, IMKESSĦIN JEW IPPROĊESSATI, MILL-ISTATI UNITI TAL-AMERKA, MAĦSUBIN GĦALL-KONSUM MILL-BNIEDEM
            
               
            
               
            
                        
                           L-Istati Uniti (US)
                        
                     
                     
                        
                           ċertifikat veterinarju għall-UE
                        
                     
                  
               
            
                        Parti II: Ċertifikazzjoni
                     
                     
                        
                                    II.
                                 
                                 
                                    Informazzjoni dwar is-Saħħa
                                 
                              
                     
                        
                                    II.a.
                                 
                                 
                                    Numru tar-referenza taċ-ċertifikat
                                 
                              
                     
                        II.b.
                     
                  
                        
                                    II.1.
                                 
                                 
                                    Attestazzjoni tas-saħħa pubblika għall-molluski bivalvi, l-ekinodermi, it-tunikati u l-gasteropodi tal-baħar ħajjin, imkessħin, iffriżati jew ipproċessati maħsubin għall-użu mill-bniedem
                                    Jien, is-sottoskritt, b’dan niċċertifika li:
                                    
                                                —
                                             
                                             
                                                Il-prodotti deskritti hawn jikkonformaw mal-istandards rilevanti tal-Istati Uniti u mar-rekwiżiti tal-programm ta’ kontroll regolatorju tal-Istati Uniti għall-frott tal-baħar bil-qoxra, u ġew prodotti f’konformità magħhom.
                                             
                                          
                                                —
                                             
                                             
                                                Il-prodotti deskritti hawn huma ttikkettati bħala mhux maħsuba biex jingħaddsu jew jiġu f’kuntatt ma’ ebda baħar tal-UE
                                             
                                          
                                                —
                                             
                                             
                                                Kull materjal mill-frott tal-baħar bil-qoxra minn sorsi barranin użat f’dawn il-prodotti joriġina minn pajjiżi terzi/stabbilimenti/żoni ta’ tkabbir approvati biex jesportaw molluski bivalvi ħajjin lejn l-UE.
                                             
                                          
                              
                                    (1) (2)[II.2.
                                 
                                 
                                    Attestazzjoni tas-saħħa tal-annimali għall-molluski bivalvi ħajjin
                                    (3)
                                    tal-ispeċijiet elenkati maħsubin għall-konsum mill-bniedem,
                                    Jiena, il-veterinarju uffiċjali sottoskritt, b’dan niċċertifika li l-annimali akkwatiċi msemmija fil-Kaxxa I.18 tal-Parti I jissodisfaw:
                                    
                                                II.2.1.
                                             
                                             
                                                ir-rekwiżiti ġenerali tas-saħħa tal-annimali għad-dħul fl-Unjoni stabbiliti fl-Artikolu 6(1), fil-punti (a)(4), u (b), fl-Artikoli 6(2) u 7(1), u fl-Artikolu 8 tar-Regolament Delegat tal-Kummissjoni (UE) 2020/692 (1);
                                             
                                          
                                                II.2.2.
                                             
                                             
                                                ir-rekwiżiti tas-saħħa speċifiċi għad-dħul fl-Unjoni tal-prodotti li għalihom japplika dan iċ-ċertifikat, stabbiliti fil-punti (a), (c)(ii), (c)(iii) u (d) tal-Artikolu 167, u fl-Artikolu 169(1) u (2) tar-Regolament Delegat (UE) 2020/692.]
                                             
                                          
                              
                           Noti
                        
                        F’konformità mal-Ftehim dwar il-ħruġ tar-Renju Unit tal-Gran Brittanja u l-Irlanda ta’ fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, ir-referenzi għall-Unjoni Ewropea f’dan iċ-ċertifikat jinkludu r-Renju Unit fir-rigward tal-Irlanda ta’ Fuq.
                     
                  
                        Parti I:
                        
                                    —
                                 
                                 
                                    Il-kaxxa bir-referenza I.8: Reġjun tal-oriġini: l-Istat tal-Istati Uniti fejn ikunu nqabdu l-prodotti u l-kodiċi taż-żona tal-produzzjoni approvata.
                                 
                              Parti II:
                        
                                    (1)
                                 
                                 
                                    Il-Parti II.2. ta’ dan iċ-ċertifikat tapplika biss għall-prodotti ta’ molluski bivalvi ħajjin maħsubin għall-konsum mill-bniedem li ġejjin:
                                    
                                                (a)
                                             
                                             
                                                molluski tal-ispeċijiet elenkati ttrasportati mingħajr ilma, ippakkjati u ttikkettati għall-konsum mill-bniedem f’konformità mar-rekwiżiti speċifiċi għal dawk l-annimali kif stipulati fir-Regolament (KE) Nru 853/2004 tal-Parlament Ewropew u tal-Kunsill (2), u li ma jkunux jistgħu jibqgħu ħajjin jekk jitqiegħdu lura f’ambjent akkwatiku;
                                             
                                          
                                                (b)
                                             
                                             
                                                molluski tal-ispeċijiet elenkati ttrasportati mingħajr ilma maħsubin għall-konsum mill-bniedem mingħajr aktar ipproċessar, dment li jkunu ppakkjati għall-bejgħ bl-imnut f’konformità mar-rekwiżiti għat-tali imballaġġ kif stabbilit fir-Regolament (KE) Nru 853/2004;
                                             
                                          
                                                (c)
                                             
                                             
                                                molluski tal-ispeċijiet elenkati ttrasportati mingħajr ilma, ippakkjati u ttikkettati għall-konsum mill-bniedem f’konformità mar-rekwiżiti speċifiċi għal dawk l-annimali kif stabbiliti fir-Regolament (KE) Nru 853/2004, u li huma maħsubin għal aktar ipproċessar mingħajr ħżin temporanju fil-post tal-ipproċessar.
                                             
                                          
                              
                                    (2)
                                 
                                 
                                    Il-Parti II.2 ma tkunx tapplika u jenħtieġ li titħassar meta l-kunsinna tkun tikkonsisti minn annimali akkwatiċi selvaġġi mħottija minn bastimenti tas-sajd.
                                 
                              
                                    (3)
                                 
                                 
                                    L-ispeċijiet elenkati fil-kolonni 3 u 4 tat-tabella fl-Anness tar-Regolament ta’ Implimentazzjoni tal-Kummissjoni (UE) 2018/1882 (3). L-ispeċijiet elenkati fil-kolonna 4 ta’ dik it-tabella għandhom biss jitqiesu bħala vetturi skont il-kundizzjonijiet stabbiliti fl-Artikolu 171(1) tar-Regolament Delegat (UE) 2020/692.
                                 
                              
                                    (4)
                                 
                                 
                                    Meta l-mard ikun rilevanti u rapportabbli.
                                 
                              
                                    (5)
                                 
                                 
                                    Irid jiġi ffirmat minn:
                                    
                                                —
                                             
                                             
                                                veterinarju uffiċjali meta timtela l-attestazzjoni tas-saħħa tal-annimali fil-Parti II.2;–
                                             
                                          
                                                —
                                             
                                             
                                                uffiċjali taċ-ċertifikazzjoni jew veterinarju uffiċjali meta titħassar l-attestazzjoni tas-saħħa tal-annimali fil-Parti II.2.–
                                             
                                          
                              
                  
                        
                           [Veterinarju uffiċjali]
                           (5)
                           / [Uffiċjal taċ-ċertifikazzjoni]
                           (5
                           
                              )
                           
                        
                        Isem (b’ittri kbar)
                        Kwalifika u titlu
                        Data
                        Firma
                        Timbru
                     
                  
               (1)  Ir-Regolament Delegat tal-Kummissjoni (UE) Nru 2020/692 tat-30 ta’ Jannar 2020 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għad-dħul fl-Unjoni, u l-moviment u l-immaniġġar wara d-dħul ta’ konsenji ta’ ċerti annimali, prodotti ġerminali u prodotti li joriġinaw mill-annimali (ĠU L 174, 3.6.2020, p. 379).
            
               (2)  Ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (ĠU L 139 30.4.2004, p. 55).
            
               (3)  Ir-Regolament ta’ Implimentazzjoni tal-Kummissjoni (UE) 2018/1882 tat-3 ta’ Diċembru 2018 dwar dwar l-applikazzjoni ta’ ċerti regoli għall-prevenzjoni u l-kontroll tal-mard għal kategoriji ta’ mard elenkat u li jistabbilixxi lista ta’ speċijiet u gruppi ta’ speċijiet li jippreżentaw riskju konsiderevoli għat-tixrid ta’ dak il-mard elenkat (ĠU L 308, 4.12.2018, p. 21).